ઉત્તર ગુજરાતમાં છેલ્લા 3 દિવસથી અવિરત વરસાદ વરસી રહ્યો છે. આ ત્રણ દિવસમાં અહીં 21 જેટલો કુલ વરસાદ નોંધવામાં આવ્યો છે. જેના કારણે ધાનેરા બેટમાં ફેરવાયું છે. બનાસકાંઠામાં પૂર જેવી સ્થિતિ ઊભી થઇ છે. ત્યારે પરિસ્થિતિનો તાગ મેળવવા માટે વડાપ્રધાન નરેન્દ્ર મોદીએ મંગવારે બપોરે મુખ્યમંત્રી વિજય રૂપાણી સાથે દિલ્હી ખાતે એક બેઠક યોજી હતી. જે બાદ તે બનાસકાંઠાના હાલ જાણવા માટે સાંજે અમદાવાદ એરપોર્ટ પર દિલ્હીથી આવી પહોંચ્યા હતા.